డబ్బెవరికి చేదు

డబ్బెవరికి చేదు తారకనామ మూవీస్ పతాకంపై ఎస్.రామలింగరాజు నిర్మించి, రేలంగి నరసింహారావు దర్శకత్వం వహించిన 1987 తెలుగు కామెడీ చిత్రం . ఇందులో రాజేంద్ర ప్రసాద్, చంద్ర మోహన్, సీత ప్రధాన పాత్రలు ధరించగా, వాసూ రావు సంగీతం సమకూర్చాడు. ఇది తెలుగు చిత్ర పరిశ్రమలో నటి సీతకు తొలి సినిమా.

 కథ 
ఈ చిత్రం ఒక గ్రామంలో ప్రారంభమవుతుంది. ఇక్కడ ఒక గొప్ప భూస్వామి విశ్వనాథం (సుత్తి వీరభద్రరావు) కు ముగ్గురు కుమార్తెలు దేవి (మనోచిత్ర), స్వర్ణ (సులక్షణ), మమత (సీత); ఒక కుమారుడు మనోహర్ (ఈశ్వరరావు). మొదటి ఇద్దరు కుమార్తెలకు పెళ్ళిళ్ళయ్యాయి. పెద్ద అల్లుడు గోవర్ధనం (శరత్ బాబు), రెండవ అల్లుడు లక్ష్మీకాంత్ (చంద్ర మోహన్) లు మామగారి ఆస్తిపై కన్నేసి ఆయనపై లేని ఆప్యాయత కనబరుస్తూంటారు. విశ్వనాథం బావమరిది (సుత్తి వేలు -ఇతన్ని విశ్వనాథం అసలు పేరు తప్పించి రకరకాల ఇతర పేర్లతో పిలుస్తూంటాడు) మాత్రం వీళ్ళిద్దరూ ఆప్యాయత నటిస్తున్నారని అంటూంటాడు గానీ విశ్వనాథం ఒప్పుకోడు. ఇంతలో, విశ్వనాథం చిన్ననాటి స్నేహితుడు ఉదయ భాస్కరం, తన కుమారుడు వాళ్ళూరు వస్తున్నాడని ఉత్తరం రాస్తాడు. కానీ, ఆ సమయంలో అక్కడికి వచ్చిన విద్యాసాగర్ (రాజేంద్ర ప్రసాద్) అనే జర్నలిస్టునే తన స్నేహితుడి కుమారుడుగా పొరబడి ఆతిథ్యం ఇస్తారు. ఇక, విద్యాసాగర్, మమతలు ప్రేమలో పడతారు. కొంత సమయం తరువాత, మమత ఇంటిని వదిలి, బయటికి పోయి, విద్యాసాగర్ను పెళ్ళి చేసుకున్నప్పుడు నిజం తెలుస్తుంది. ఇంతలో, విశ్వనాథం, అతని బావ ఒక తీర్థయాత్ర కోసం తరలి వెళతారు. వారు ప్రయాణిస్తున్న బస్సు ఒక ప్రమాదంలో చిక్కుకుంటుంది. దీనిలో విశ్వనాథం మరణిస్తాడు. ఆ తరువాత, విశ్బనాథం రాసిన చిత్రమైన వీలునామా బయటికి వస్తుంది. దీనిలో విశ్వనాథం కున్న 50 లక్షల ఫిక్స్‌డు డిపాజిట్టు మొత్తం విడాకులు తీసుకునే కుమార్తెకు వెళ్తుంది. ఇక, 3 జంటలు విడాకులు తీసుకోవడమనే కామెడీ మొదలౌతుంది. చివరికి, విశ్వనాథం సజీవంగా ఉన్నాడనీ, అతని పిల్లల అభిమానాలు నిజమైనవా కావా అనేది తెలుసుకోవడానికి అతడు నాటకం ఆడినట్లూ తెలుస్తుంది. చివరగా, అందరూ అతనికి క్షమాపణలు చెబుతారు. విశ్వనాథం తన కుమార్తెలు అల్లుళ్ళకు మళ్ళీ పెళ్ళిళ్ళు చెయ్యడంతో సినిమా ముగుస్తుంది.

 నటవర్గం 

రాజేంద్ర ప్రసాద్
చంద్ర మోహన్ 
సీత 
శరత్ బాబు 
సుత్తి వీరభద్రరావు 
సుత్తివేలు 
నూతన్ ప్రసాద్ 
ప్రభాకార్రెడ్డి 
రావి కొండలరావు 
పొట్టి ప్రసాద్
ఈశ్వరరావు
దాసరి నారాయణరావు అతిథి
ముక్కు రాజు
కృష్ణ చైతన్య
గాదిరాజు సుబ్బరాజు
సులక్షణ
దీప
మనోచిత్ర
డబ్బింగ్ జానకి
కల్పనా రాయ్

 సాంకేతిక వర్గం 

 కళ: సోమనాథ్, భాస్కర రావు
 నృత్యాలు: ఆంథోనీ, రాజు, నంబిరాజు
 సాహిత్యం: ఆత్రేయ, సి.నారాయణ రెడ్డి, కోసరాజు, సీతారామ శాస్త్రి
 నేపథ్య గానం: ఎస్పీ బాలసుబ్రహ్మణ్యం, పి.సుశీల వాణి జయరామ్, ఎస్పీ , శైలజ 
 కథ: మల్లాది 
 సంభాషణలు: దివాకర్ బాబు
 సంగీతం: సాలూరి వాసు రావు
 కూర్పు: డి.రాజగోపాల్
 ఛాయాగ్రహణం: బి. కోటేశ్వర రావు
 పబ్లిసిటీ డిజైనర్: లంక భాస్కర్
 నిర్మాత: ఎస్.రామలింగరాజు
 స్క్రీన్ ప్లే- దర్శకుడు: రేలంగి నరసింహారావు
 బ్యానర్: తారకనామ మూవీస్ 

 సంగీతం 
వాసూ రావు సంగీతం అందించాడు. లాహరి మ్యూజిక్ కంపెనీ వారు పాటలను విడుదల చేసారు. పంచదార చిలకా పాట బ్లాక్ బస్టర్. 
క్ర. సంపాటసాహిత్యంగాయనీ గాయకులునిడివి1"పంచదార చిలకా"ఆచార్య ఆత్రేయఎస్పీ బాలు, పి.సుశీల5:032"నువ్వుంటే విహారం"కొసరాజు రాఘవయ్య చౌదరి వాణి జయరాం 3:473"తగునా ఔరా నీకిది తగునా"సిరివెన్నెల సీతారామ శాస్త్రిఎస్పీ బాలు, రామకృష్ణ4:004"ఎత్తుకు పై ఎత్తు వే"సి.నారాయణ రెడ్డిఎస్పీ బాలు, మాధవ్‌పెద్ది రమేష్, పి.సుశీల, ఎస్పీ శైలజ4:115"డబ్బెవరికి చేదు"సి.నారాయణ రెడ్డిఎస్పీ బాలు4:26 

 మూలాలు 

వర్గం:నవల ఆధారంగా తీసిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:సుత్తి వేలు నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:పొట్టి ప్రసాద్ నటించిన సినిమాలు
వర్గం:కల్పనా రాయ్ నటించిన సినిమాలు